'સરકાર સાથેની બેઠકમાં હાર્દિકે ઓબીસીમાંથી કઇ રીતે અનામત મળી શકે એ અંગે જવાબ માંગ્યો હતો, જ્યારે આજે કરેલ પત્રકાર પરિષદમાં તેમણે ઓબીસી અનામતનો આગ્રહ નથી કર્યો. આ વાતો કોંગ્રેસ અને હાર્દિક પટેલની નીતિ સ્પષ્ટ કરે છે. અમારી માંગણી માન્ય રાખ્યા બાદ તેઓ તેને લોલીપોપ ગણાવે છે. કોંગ્રેસે ઓબીસી અંગે તમને કઇ વસ્તુની ખાતરી આપી છે તેની સ્પષ્ટતા કરો. કોંગ્રેસ હજુ માત્ર પોકળ વાતો કરે છે, જ્યારે ભાજપે તો 600 કરોડના નિગમની ફાળવણી કરી દીધી છે. નાણાં મંત્રી અને કમિટિના ચેરમેન તરીકે અમે આમાં પણ વધારો કરીશું. કોંગ્રેસની સરકાર વખતે પણ યુવાનોને ઢોર માર મારવામાં આવ્યો હતો, પરંતુ તે સમયે કોંગ્રેસ તરફથી કોઇ મદદ કરવામાં નહોતી આવી. ત્યારે આજે કોંગ્રેસ કયા મોઢે આ અંગે મદદની વાત કરે છે. કોંગ્રેસની નીતિ પાટીદારોને છેતરવાની છે, પાસવાળા જાતે છેતરાવા જઇ રહ્યાં છે. અનામતનો મુખ્ય મુદ્દો બાજુએ મુકી કોંગ્રેસ અને હાર્દિક પટેલ ગોળ-ગોળ વાતો કરી સમાજને છેતરી રહ્યાં છે. અમારી નીતિ છે, સૌનો સાથ સૌનો વિકાસ; જ્યારે કોંગ્રેસની નીતિ છે, ભાગલા પાડો, રાજ કરો.'